Merkezê Çapamenî û Îrtîbatî yê HPG’yî derheqê çalakîya gerîlayanê YJA Starî ya herêma Şemzînanî û hêrişanê arteşa Tirkî de eşkerayîyêka nuştekîye weşanaye û nê pare kerdî:
“11'ê Adare saete 10:15 de hêzanê ma yê YJA Starî qezaya Şemzînanî ya Colemêrgî de vera eskeranê Tirkî yê îşxalkaran ê serê Girê Sîvrî yê herêma Bêzele çalakîyêk viraşte. Wexto ke eskerî koxa nobete ya serê girî de kom bîyî, derbeya girane ameye pirodayene. Çalakîye de 4 eskerî ameyî kiştene, eskerêk zî bi birîndar. Artêşa Tirkî ya îşxalkare çalakîye ra dima obus û hawanî eştî der û doran û hela şanî eskerê xo yê merde û birîndarî bi wesayîtanê zirxinan herême ra vetî.
BOMBARDÛMANÊ TEYAREYANÊ ŞERÎ
11'ê Adare mabênê saetanê 06:30 û 09:00 de teyareyanê şerî yê artêşa Tirkî wareyê Sida yê herêma Zapî û der û dorê dewa Kanî Sarkê ya herêma Gare ser o bombayî varnayî. 12'ê Adare saete 08:45 de teyareyanê şerî reya bîne Girê Şehîd Şahîn ê wareyê Kunişka yê herêma Zapî ser o bombayî varnayî. Netîceyê bomberdûmanan de vîndîbîyayeyê ma çîn ê.”
